WorldVentures

WorldVentures er et amerikansk selskap stiftet i 2005 av Wayne Nugent og Mike Azcue som selger medlemskap i reiseselskapet Rovia DreamTrips. Selskapet er klassifisert som et ulovlig pyramidespill av Lotteritilsynet. I desember 2020 ble selskapet begjært konkurs.

 Reiseselskap 
Selskapet tilbyr medlemskap i en reiseklubb som skal gi rabatter på feriereiser over hele verden. Disse selges gjennom forretningsmodellen multi-level marketing (MLM), og selskapets uavhengige salgsrepresentanter tjener provisjon av solgte medlemskap. I 2014 omsatte selskapet for 315 millioner dollar. For å bli salgsrepresentant må man betale 200 dollar i innmeldingsavgift og 25 dollar i månedlig avgift.

WorldVentures samarbeider med Rovia Dreamtrips. I mars 2013 ble selskapet Rovia Norge AS opprettet av advokatene Bertram Vedeler og Jan Roar Fløttre, førstnevnte ble i 2009 idømt halvannet års fengsel for grovt underslag i forbindelse med at Mjellem & Karlsen Verft ble slått konkurs.Representerer omstridt nettverksselskap, Kapital, 27. juni 2013Mildere dommer i Seim-saken Dagens Perspektiv I 2013 og 2014 ble Rovia tildelt pris for verdens ledende reiseklubb av World Travel Awards (WTA). I 2015 har de mottatt tilsvarende priser for Afrikas, Europas, og Nord-Amerikas ledende reiseklubb fra WTA.

 Utbredelse i Norden 

I Norge har WorldVentures i hovedsak blitt utbredt via Erlend Vatne, Steinar Husby og Eric Gusevik. Alle tre har lang erfaring fra nettverksmarkedsføring, og de var alle blant selskapets 10 best betalte norske representanter i 2012.Who Walked the Stage this Weekend? WorldVentures Før dette var de toppdistributører i nettverksselskapet XanGo. Selskapet har opplyst at det i mai 2013 var ca. 3.500 aktive norske medlemmer. I slutten av 2015 hadde reiseklubben DreamTrips 2156 norske medlemmer registrert. Charter-Svein og Oddvar Brå har i 2014 bekreftet at de på tidspunktet var medlemmer av reiseklubben.

Tusenvis av svensker og islendinger har også vært medlemmer av WorldVentures, samtidig som det ikke har vært nevneverdig utbredelse i Danmark og Finland.

Reidar Furuholmen var også delaktig i utbredelsen av WorldVentures i Skandinavia, og han satset senere på MLM-selskapet InCruises som ifølge Lotteritilsynet var til forveksling likt WorldVentures.

 Kontroverser 

I mai 2013 kunngjorde Lotteritilsynet at de hadde åpnet tilsyn med WorldVentures, på grunn av påstander om at selskapet har pyramidelignende trekk.Lotteritilsynet vurderer mogleg pyramide  Lotteri- og stiftelsestilsynetAdvarer mot ny pyramide Universitas– Vær varsom med amerikansk reiseklubb Oppland Arbeiderblad Selskapets internasjonale kommunikasjonssjef Laura Wards avviste anklagene, og mente at WorldVentures holdt seg innenfor norske lover.Avviser pyramidepåstander Universitas Ifølge selskapets egne offisielle statistikker oppnår kun en fjerdedel av salgsrepresentantene provisjon i det hele tatt, og 1 % av salgsrepresentantene sitter igjen med tre fjerdedeler av all provisjon.Annual Income Disclosure Statement for U.S.A.  WorldVentures Marketing, LLC

Selskapets norske advokat mente at Lotteritilsynet ikke hadde forstått forretningskonseptet, og at selskapet er et alminnelig nettverksselskap. Lotteritilsynet informerte selskapet om sin avgjørelse i slutten av januar 2014 hvor det fremgikk at virksomheten var i strid med forbudet mot pyramidespill og at virksomheten måtte opphøre i Norge.Lotteritilsynet gransker reisenettverk for ulovlig pyramidesalg  Dine PengerTusener av nordmenn med i ulovlig pyramide  Dine Penger Begrunnelsen var at salget av reiser utgjorde en ubetydelig del av omsetningen sammenlignet med salg av medlemskap, og at det dermed var vervingen av nye medlemmer som var selskapets hovedfokus, ikke salg av produkter.Lotteritilsynets tilsynsrapport om World Ventures i Norge med varsel om stans av ulovlig pyramidevirksomhet  Lotteri- og stiftelsestilsynet Selskapets norske talsmann Steinar Husby uttalte da at de ønsket at en rettsinstans skulle vurdere spørsmålet om pyramidespill.– En rapport full av faktafeil  Levangeravisa Selskapet påklaget tilsynsrapporten og varsel om stans i virksomheten.Lotteritilsynet vil avvente svarene  Levangeravisa 30. april fattet Lotteritilsynet vedtak om at WorldVentures måtte stanse sin aktivitet i Norge fordi det er et ulovlig pyramidespill.World Ventures må stoppe ulovlig pyramide  Lotteri- og stiftelsestilsynet Selskapet anket til Lotterinemnda, men forbudet ble stadfestet i november 2014.- Dette er et pyramidespill Nettavisen WorldVentures svarte med å begjære midlertidig forføyning for å unngå umiddelbar stenging av virksomheten, men tapte saken i Oslo byfogdembete.Begjæring fra World Ventures Holding ikke tatt til følge  Oslo byfogdembete I juni 2015 kunngjorde selskapet at de ville saksøke den norske stat og starte opp igjen virksomheten med noen justeringer i forretningsplanen.Reiseklubb saksøker staten Dagens Næringsliv I januar 2016 ble det tatt ut stevning gjennom Advokatfirmaet Schjødt.Saksøker Kulturdepartementet  Stjørdalens BladForbudt reiseklubb saksøker departement Dagens Næringsliv I oktober 2016 ble dommen forkynt, staten ble frifunnet og WorldVentures dømt til å betale saksomkostninger.Frifunnet i søksmålet fra WorldVentures Lotteri- og stiftelsestilsynet I mars 2018 avviste Borgarting Lagmannsrett anken til WorldVentures og Lotteritilsynets vedtak om av selskapet var et ulovlig pyramidespill ble dermed stående.Staten vant pyramidesak mot reiseklubb Rett24Støtter staten i pyramideavgjørelse, Finansavisen, 9. mars 2018

I Sverige har WorldVentures blitt politianmeldt av Lotteriinspectionen etter mistanke om ulovlig pyramidespill.Charter-Svein og Oddvar Brå vervet inn i omstridte World Ventures Hegnar OnlineViklet inn i omstridt nettverk, Kapital, 30. januar 2014Ble truet med søksmål, Kapital, 15. mai 2014 På Jamaica utstedte myndighetene i 2015 en offisiell advarsel mot å investere penger i selskapet og det ble også innledet politietterforskning.FSC issues World Ventures caution The GleanerWarning: Ponzi schemes on the rise again RJR News Også i Sør-Afrika og Rwanda har myndighetene innledet granskning av selskapets virksomhet.WorldVentures At Centre Of Pyramid Scheme Investigation  Cape Town LatelyRwanda warns against ‘Ponzi-like’ WorldVentures The East African

I juli 2014 sendte selskapets advokater et brev til en amerikansk blogger hvor det ble truet med å gå til sak dersom hun ikke fjernet en artikkel hvor WorldVentures ble fremstilt i et dårlig lys.Popehat Signal: Help A Blogger Threatened By A Multi-Level Marketer WorldVentures  Popehat

Nøkkeltall fra USA har vist at mer enn tre fjerdedeler av selskapets selgere ikke tjente penger i det hele tatt, og at to tredjedeler av utbetalingene ble fordelt på de øverste 3,7 % av selgerne.The current threats  Consumer Watchdog Medlemmene har også beklaget seg over svært liten tilgjengelighet på de oppsatte pakketurene.WorldVentures To Refund Woman Duped Into Pumping $45,000 Into Fraudulent Scheme The Gleaner

 Reetablering 

I 2020 ble WorldVentures kraftig rammet av reiserestriksjonene knyttet til covid-19, og selskapet ble også begjært konkurs. Virksomheten ble da reddet fra konkurs ved å bli innlemmet i MLM-selskapet Seacret Direct som fra tidligere solgte hudpleieprodukter via MLM. Etter navnebyttet har virksomheten blitt gjenopptatt i Norge til tross for Lotteritilsynets vedtak.

 Referanser 

Kategori:Nettverksselskaper
Kategori:Reiseselskaper
Kategori:Pyramidespill
Kategori:Selskaper fra USA
Kategori:Selskaper etablert i 2005